section_heading: Zaključak
paragraph_text: Iako je La-15 po svim odlikama bio na razini ili bolji od MiG-a 15, njegova složenost i visoka cijena proizvodnje na kraju su prevagnule u korist konkurenta. Zbog istih razloga ništa bolje nisu prošli ni La-176 i njegovi nasljednici La-190 i La-200. Lavočkin je ubrzo stekao reputaciju projektanta iz čijeg biroa izlaze napredni ali skupi avioni koji pomiču granice, ali su nepodobni za serijsku proizvodnju. Zbog toga je ubrzo počeo dobivati programe vezane uz razvoj sovjetskih interkontinentalnih balističkih projektila i proizvodnju svemirskih letjelica.